РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број 06-2/140-12

17. септембар 2012. године

Б е о г р а д

З А П И С Н И К

ПЕТЕ СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА

ОДРЖАНЕ 17. СЕПТЕМБРА 2012. ГОДИНЕ

 Седница је почела у 10,05 часова.

 Седницом је председавала Весна Ковач, председник Одбора.

 Седници су присуствовали чланови Одбора: Верољуб Арсић, Драган Томић, Зоран Антић, Зоран Касаловић, Радојко Обрадовић, Бојан Ђурић и Душица Николић; и заменици чланова Одбора: Ана Секуловић, Иван Јовановић, Слободан Јеремић и Владимир Маринковић.

 Седници нису присуствовали чланови Одбора: Золтан Пек, Ђорђе Стојшић, Мирко Цветковић и Жика Гојковић; и заменик члана Одбора Зоран Пралица.

 На предлог председавајуће једногласно је усвојен следећи

Д н е в н и р е д

 1. Избор заменика председника Одбора за финансије, републички буџет и контролу трошења јавних средстава;

 2. Разматрање Предлога измена и допуна Финансијског плана Државне ревизорске институције за 2012. годину;

 3. Разматрање кандидатура и утврђивање Листе кандидата за председника, потпредседника и чланове Савета Државне ревизорске институције.

 Пре преласка на утврђени Дневни ред, једногласно су прихваћени записници Друге, Треће и Четврте седнице Одбора.

 **Прва тачка дневног реда** - Избор заменика председника Одбора за финансије, републички буџет и контролу трошења јавних средстава.

 На предлог Весне Ковач, за заменика председника Одбора једногласно је изабран Радојко Обрадовић.

 **Друга тачка дневног реда -** Разматрање Предлога измена и допуна Финансијског плана Државне ревизорске институције за 2012. годину.

 Секретар институције, Мирјана Марковић је образложила Предлог измена и допуна финансијског плана Државне ревизорске институције за 2012. годину.

 Одбор је једногласно (10 за) донео Одлуку о давању сагласности на

Предлог измена и допуна Финансијског плана Државне ревизорске институције за 2012. годину.

 **Трећа тачка дневног реда -** Разматрање кандидатура и утврђивање Листе кандидата за председника, потпредседника и чланове Савета Државне ревизорске институције.

 Председседавајућа је рекла да су посланичке групе Народне скупштине доставиле осам предлога кандидата за председника и чланове Савета Државне ревизорске институције и обавестила чланове да је Стручна служба Одбора доставила списак предложених кандидата.

 За председника Савета Државне ревизорске институције стигло је четири предлога посланичких група за Радослава Сретеновића, досадашњег председника Савета ДРИ, за потпредседника Савета ДРИ предложена је Бојана Митровић, а за чланове Савета ДРИ посланичке групе предложиле су: Наталију Ћатовић, Зорана Тамаша, Љубицу Недељковић, Гордану Тишма, Данку Аксентијевић и Мирослава Митровића.

 Председавајућа је дала реч предложеним кандидатима, како би се представили члановима Одбора: Радославу Сретеновићу, Бојани Митровић, Наталији Ћатовић, Зорану Тамашу, Љубици Недељковић, Гордани Тишма, Данки Аксентијевић и Мирославу Митровићу.

 Након представљања Радослава Сретеновића у дискусији су учествовали Слободан Јеремић, Драган Томић, Зоран Касаловић и Радојко Обрадовић.

 Након представљања кандидата за потпредседника и чланове Савета ДРИ, у дискусији су учествовали: Радојко Обрадовић, Весна Ковач, Бојана Митровић, Наталија Ћатовић, Зоран Тамаш, Љубица Недељковић, Гордана Тишма, Данка Аксентијевић и Мирослав Митровић.

 Одбор за финансије, републички буџет и контролу трошења јавних средстава утврдио је Листу кандидата за избор председника, потпредседника и три члана Савета ДРИ, на период од пет година; за председника Савета ДРИ изабран је Радослав Сретеновић, за потпредседника Бојана Митровић, за чланове Савета ДРИ изабрани су: Наталија Ћатовић, Гордана Тишма и Мирослав Митровић.

 Одбор је упутио Народној скупштини Листу кандидата, с предлогом да донесе одлуку о избору председника, потпредседника и три члана ДРИ по хитном поступку, у складу са чланом 167. Пословника Народне скупштине.

 За представника предлагача на седници Народне скупштине одређена је Весна Ковач, председник Одбора.

 Седница је завршена у 12,05 часова.

 Тонски снимак седнице Одбора саставни је део овог записника.

за СЕКРЕТАРА ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач

4201212.002/1